CELEX: 32012R0400
Language: et
Date: 2012-05-07 00:00:00
Title: Komisjoni rakendusmäärus (EL) nr 400/2012, 7. mai 2012 , teatavate kaupade klassifitseerimise kohta kombineeritud nomenklatuuris

11.5.2012   
            
            
               ET
            
            
               Euroopa Liidu Teataja
            
            
               L 124/13
            
         KOMISJONI RAKENDUSMÄÄRUS (EL) nr 400/2012,
   7. mai 2012,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 7. mai 2012
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode mõõtmetega ligikaudu 32 × 48 × 24 cm, millel on peaaegu täisnurkseks stiliseeritud elevandi kuju ja mis koosneb kahest poolest, mis on tehtud vormitud jäigast plastikust. Tootel on neli ratast ja eemaldatav õlarihm, mida saab kasutada ka toote vedamiseks enda järel.
                  Toote kahte poolt hoiavad koos piki põhja kulgev hingedega liigendühendus ja kaks plõksklambrit-turvasulgurit otstes, mis ei lase tootel iseenesest kohe täielikult avaneda. Hinged võimaldavad toote avada nii, et mõlemad pooled on täielikult vastu põrandat.
                  Toote ühel poolel on kaks tekstiilrihma, mis klambriga ühendatult meenutavad X-tähte. Selle poole siseküljele on kinnitatud väike riidest tasku. Toote teisel poolel on riidest eraldushõlm, mille küljes on tõmblukuga suletav lame tasku. Eraldushõlm on kinnitatud toote sellele küljele, kus on hinged, ja seda saab kinnitada toote sama poole vastasküljele.
                  (käsikohver)
                  (Vt fotod nr 660 A ja B.) (1)
                  
               
               
                  4202 12 50
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 95 märkuse 1 punktiga d ning CN-koodide 4202, 4202 12 ja 4202 12 50 sõnastusega.
                  Tootel on rubriiki 4202 kuuluva kohvri objektiivsed tunnused, näiteks vormitud jäik plastikmaterjal, hinged, sulgemissüsteem, rihmad, eraldushõlm ja taskud, rattad ning asjaolu, et see on oma kujult mahuti ja seda võib mahutina kasutada ning see avaneb nagu tüüpiline hingedega kohver. Need tunnused näitavad, et toodet tuleb pidada kohvriks, mitte ratastega mänguasjaks. Seepärast ei saa toodet klassifitseerida rubriiki 9503 kuuluvaks pedaalidega autole sarnanevaks ratastega mänguasjaks.
                  Seepärast tuleb toode klassifitseerida CN-koodi 4202 12 50 alla kuuluvaks vormitud plastikust käsikohvriks.
               
            
         
      
                  
                     
               
               
                  
                     
               
            
         (1)  Fotod on esitatud üksnes illustratsiooniks.